Susan Dougan

Susan Dilys Dougan (født Ryan 3. mars 1955 i Colonarie) er en sanktvinsentisk tjenestekvinne som fra 1. august 2019 er Saint Vincent og Grenadinenes generalguvernør.

Dougan har bachelorgrad i kjemi fra University of London og mastergrad i pedagogikk fra University of Southampton. Hun har arbeidet som lærer og var fra 2001 til 2004 rektor ved St. Vincent Girls' High School. Som leder for landets skolevesen arbeidet hun blant annet med iverksettelsen av skolereformen statsminister Ralph Gonsalves fikk vedtatt og som innebærer at alle skoleelever skal ha garantert videregående skolegang. Dougan har videre vært kabinettsekretær for regjeringen.

Fra desember 2014 var hun visegeneralguvernør. 1. august 2019 ble hun innsatt i generalguvernørembetet. Hun etterfulgte Frederick Ballantyne, som trakk seg fra embetet på grunn av sin helsetilstand. Dougan er landets første kvinnelige generalguvernør.

I 2010 ble Dougan utnevnt til offiser av Order of the British Empire for sin innsats for skolevesenet og offentlig forvaltning. I 2020 ble hun utnevnt til storkorsdame av Sankt Mikaels og Sankt Georgs orden.

Referanser 

Sanktvincentiske politikere
Personer fra Saint Vincent